Document ID: 32006R2004

KOMMISSIONENS FORORDNING (EF) Nr. 2004/2006
af 22. december 2006
om ændring af forordning (EØF) nr. 2273/93 om fastsættelse af interventionscentrene for korn og om tilpasning af nævnte forordning som følge af Bulgariens og Rumæniens tiltrædelse
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til traktaten om Bulgariens og Rumæniens tiltrædelse, særlig artikel 4, stk. 3,
under henvisning til akten vedrørende Bulgariens og Rumæniens tiltrædelse, særlig artikel 56,
under henvisning til Rådets forordning (EF) nr. 1784/2003 af 29. september 2003 om den fælles markedsordning for korn (1), særlig artikel 6, litra a), og
ud fra følgende betragtninger:
(1)
Visse medlemsstater har indgivet anmodning om ændring af nogle af de interventionscentre, der findes i bilaget til Kommissionens forordning (EØF) nr. 2273/93 (2) med henblik på en bedre placering af dem og for bedre at opfylde kravene. Disse anmodninger bør imødekommes.
(2)
Under hensyn til Bulgariens og Rumæniens tiltrædelse viser det sig nødvendigt at fastsætte interventionscentrene for disse nye medlemsstater og opføre dem på den liste, som forordning (EØF) nr. 2273/93 opstiller.
(3)
Forordning (EØF) nr. 2273/93 bør ændres i overensstemmelse hermed.
(4)
Foranstaltningerne i denne forordning er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
Bilaget til forordning (EØF) nr. 2273/93 affattes som angivet i bilaget til nærværende forordning.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Den anvendes fra den 1. januar 2007. Dog anvendes nr. 1, 2 og 6 i bilaget med forbehold af, at traktaten om Bulgariens og Rumæniens tiltrædelse træder i kraft, og da på dagen herfor.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 22. december 2006.

Labels: 3
15
17
18